Univerzitet u Californiji, Davis

Univerzitet u Kaliforniji, Davis (engleski: University of California, Davis, španski: Universidad de California en Davis UC Davis/Dejvis) je javni univerzitet u američkoj saveznoj državi Kaliforniji koji je deo lanca javnih kampusa Univerziteta u Kaliforniji. Institucija je početno osnovana kao poljopravni ogranak sistema 1905. godine i postala je sedmi kampus Univerziteta u Kaliforniji 1959. godine. Univerzitet je svrstan u kategoriju "R1: Univerziteti za doktorska istraživanja - Vrlo visoka istraživačka aktivnost". Akademsko osoblje UC Dejvisa uključuje bar 23 člana Nacionalne akademije nauka, 30 članova Američke akademije umetnosti i nauka, 17 članova Američkog pravnog instituta, 14 članova Instituta medicine i 14 članova Nacionalne akademije inženjerskih nauka. Među ostalim priznanjima koje su članovi akademskog osoblja, alumni i istraživači univerziteta osvojili su dve Nobelove nagrade, jedna Fieldsova medalja, Predsednička medalja slobode, tri Pulicerove nagrade, tri MacArthur Fellowship nagrade i Nacionalna nagrada za nauku. Osnovan kao uglavnom poljoprivredni kampus, univerzitet se proširio tokom proteklog veka na postdiplomske i profesionalne programe iz medicine (koja uključuje UC Dejvis medicinski centar), prava, veterine, obrazovanja, sestrinstva i poslovnog menadžmenta, kao i 90 istraživačkih programa koje nudi UC Dejvis Fakultet za postdiplomske studije. Fakultet veterine je najveći veterinarski fakultet u Sjedinjenim Američkim Državama i pet godina uzastopno (2015–2019.) bio je rangiran na prvom mestu među veterinarskim fakultetima širom sveta. Povezano Akreditacija institucija za visoko obrazovanje u SAD-u Reference